**REZULTATI PODUZETNIKA U DJELATNOSTI PROIZVODNJE, PRIJENOSA I DISTRIBUCIJE ELEKTRIČNE ENERGIJE, U RAZDOBLJU 2008. – 2019. GODINA**

|  |  |
| --- | --- |
| Analiza rezultata poduzetnika u djelatnosti proizvodnje, prijenosa i distribucije električne energije, kroz razdoblje od 2008. do 2019. godine, pokazala je značajan porast broja poduzetnika u navedenoj djelatnosti. Dok je broj poduzetnika višestruko porastao, s 89 na 708, broj zaposlenih je u 2019. godini (11.274) bio manji nego 2008. godine (13.465). Najveći utjecaj na ovo smanjenje imala je promjena broja zaposlenih u društvu HEP-Operator distribucijskog sustava d.o.o. (u 2008. godini 9.271 zaposlen, a u 2019. godini 6.535 zaposlenih ili 29,5% manje). Osim toga, veliki broj društava koja su osnovana u promatranom razdoblju, bez zaposlenih su ili s malim brojem zaposlenih. Primjerice, u 2019. godini od ukupno 708 društava, bez zaposlenih je bilo 458, a 159 imalo je jednog ili dva zaposlena. | **695,5 %**rast **broja poduzetnika**, u 2019. u odnosu na 2008. godinu |
| **16,3 %**pad **broja zaposlenih**u 2019. u odnosu na 2008. godinu |

**Tablica 1. Osnovni financijski rezultati poslovanja poduzetnika u skupini djelat. 35.1 – Proizvodnja, prijenos i distribucija električne energije za razdoblje od 2008. do 2019. g.[[1]](#footnote-1)** (iznosi u tis. kn, prosječne plaće u kn)



*Izvor: Fina, Registar godišnjih financijskih izvještaja, obrada GFI-a za razdoblje 2008.-2019. godine*

*\* Pozicija iz GFI-a (iz obrazaca do 2016.) - "Investicije u novu dugotrajnu imovinu" istovjetna je poziciji "Bruto investicije samo u novu dugotrajnu imovinu" u obrascima GFI-a 2016. - 2019.*

Ukupni prihodi u razdoblju od 12 godina porasli su s 21,1 milijardu kuna, koliko su iznosili 2008. godine, na 29,6 milijardi kuna, koliko je ostvareno u 2019. godini, što je rast prihoda od 8,5 milijardi kuna. Također su rasli i ukupni rashodi, s 20,8 milijardi kuna, na 27,0 milijardi kuna. Kroz cijelo promatrano razdoblje ostvaren je **pozitivan financijski rezultat – neto dobit** koja je, s 215,5 milijuna kuna iz 2008. godine, u 2019. godini porasla na 2,2 milijarde kuna (povećanje od 938,4%).

**Grafikon 1. Dobit razdoblja, gubitak razdoblja i neto dobit poduzetnika u djelatnosti 35.1 – Proizvodnja, prijenos i distribucija električne energije, u razdoblju od 2008. do 2019. godine[[2]](#footnote-2)**



*Izvor: FINA, Registar godišnjih financijskih izvještaja, obrada GFI-a za razdoblje 2008.-2019. godine*

|  |  |
| --- | --- |
| Kroz cijelo promatrano razdoblje trgovinski saldo je negativan jer je uvoz u svakoj od promatranih godina bio veći od izvoza. Najveća razlika između izvoza i uvoza bila je 2012. godine kada je iznosila 4,4 milijarde kuna, a najmanja 2014. godine kada je iznosila 1,6 milijardi kuna. U 2019. godini negativni trgovinski saldo iznosio je 4,1 milijardu kuna, što je za 69,1% više nego u 2018. godini kada je iznosio 2,4 milijarde kuna (tablica 1.).**Prosječna mjesečna neto obračunana plaća** u 2008. godini iznosila je 6.386 kuna, a u 2019. godini 8.000 kuna, što je rast plaće od 25,3%. Za usporedbu, prosječna mjesečna neto plaća zaposlenih kod poduzetnika na razini RH, u promatranom je razdoblju rasla za 28,0% tj. s 4.543 kune na 5.815 kuna.U 2001. godini započelo je restrukturiranje elektroenergetskog sektora u Hrvatskoj, dok je formalna liberalizacija započela 2008. godine kada je došlo do usklađenja domaćih zakona s EU. Od 1. srpnja 2008. godine svi kupci električne energije dobili su mogućnost izabrati svog opskrbljivača električnom energijom. | **TRGOVINSKI SALDO**u 2019. godini **-4,1**milijarda kuna |
| **25,3 %****rast** **prosječne mjesečne neto plaće** u 2019. u odnosu na 2008. godinu |

U promatranom razdoblju od 12 godina, na tržištu električne energije pojavilo se nekoliko novih konkurenata, od koji je većina osnovana nakon 2009. godine (tablica 2.).

**Tablica 2. Top 15 poduzetnika prema ukupnom prihodu u 2019. godini u skupini djelatnosti 35.1 – Proizvodnja, prijenos i distribucija električne energije** (iznosi u tisućama kuna)

|  |  |  |  |  |  |  |
| --- | --- | --- | --- | --- | --- | --- |
| **Rang 2019.** | **Rang 2008.** | **Naziv poduzetnika** | **Oblik vlasništva** | **Ukupni prihodi** | **Dobit ili gubitak raz.** | **Uvoz** |
| **2019.** | **2008.** | **2019.** | **2008.** | **2019.** | **2008.** |
| **1.** | **1.** | HEP d.d. | Državno | 10.519.885  | 11.408.494  | 1.107.308  | -13.040  | 3.926.020  | 3.054.846  |
| **2.** | **2.** | HEP - Proizvodnja d.o.o. | Državno | 4.238.339  | 3.510.018  | 457.170  | 128.462  | 346.907  | 12.084 |
| **3.** | **3.** | HEP-Operator distribucijskog sustava d.o.o. | Državno | 3.748.390  | 3.863.523  | 151.979  | 23.719  | 589  | 55 |
| **4.** | **-** | HEP ELEKTRA d.o.o. [[3]](#footnote-3) | Državno | 2.940.528  | - | 115.008  | - | 0  | - |
| **5.** | **4.** | HOPS d.o.o. | Državno | 1.727.167  | 1.057.176  | 132.152  | 65.803  | 0  | 0  |
| **6.** | **6.** | GEN-I Hrvatska d.o.o.[[4]](#footnote-4) | Privatno | 932.359  | 135.015  | 2.743  | 659  | 838.826  | 127.049  |
| **7.** | **-** | E.ON Energija d.o.o.[[5]](#footnote-5) | Privatno | 917.518  | - | -3.321  | - | 0  | - |
| **8.** | **-** | VENTUM GRADNJA d.o.o. [[6]](#footnote-6) | Privatno | 789.191  | - | 825  | - | 838.255  | - |
| **9.** | **11.** | HEP - Opskrba d.o.o. | Državno | 509.511  | 15.475  | 2.048  | 146  | 110  | 52  |
| **10.** | **-** | PROENERGY d.o.o. [[7]](#footnote-7) | Privatno | 305.143  | - | -607  | - | 0  | - |
| **11.** | **-** | ENERGIA NATURALIS d.o.o. [[8]](#footnote-8) | Privatno | 235.766  | - | 184.049  | - | 0  | - |
| **12.** | **-** | KERMAS ENERGIJA d.o.o.[[9]](#footnote-9) | Privatno | 230.909  | - | -64.589  | - | 0  | - |
| **13** | **-** | ENERGIJA GRADEC d.o.o. [[10]](#footnote-10) | Privatno | 112.376  | - | 4.237  | - | 0  | - |
| **14.** | **-** | GEOEN d.o.o.[[11]](#footnote-11) | Privatno | 102.410  | - | 53.963  | - | 0  | - |
| **15.** | **-** | EKO d.o.o. [[12]](#footnote-12) | Privatno | 96.619  | - | 26.910  | - | 0  | - |
| **Ukupno top 15 poduzetnika** **u skupini djelatnosti 35.1** | **27.406.108**  | **19.989.701**  | **2.169.876**  | **205.748**  | **5.950.706**  | **3.194.086**  |
| **Ukupno poduzetnici u skupini djelatnosti 35.1** | **29.614.391**  | **21.092.356**  | **2.237.801**  | **215.501**  | **6.194.956**  | **3.977.866**  |
| **Udio top 15 poduzetnika u skupini djelatnosti 35.1** | **92,5%** | **94,8%** | **97,0%** | **95,5%** | **96,1%** | **80,3%** |

*Izvor: FINA, Registar godišnjih financijskih izvještaja, obrada GFI-a za 2008. i 2019. godinu*

*Godišnji financijski izvještaji poduzetnika i druga dokumentacija dostupni su besplatno na* [*RGFI – javna objava*](http://rgfi.fina.hr/JavnaObjava-web/jsp/prijavaKorisnika.jsp)*, a pojedinačni podaci na* [*Transparentno.hr*](https://www.transparentno.hr/)*, a agregirani i pojedinačni podaci dostupni su uz naknadu na servisu* [*info.BIZ*](http://www.fina.hr/Default.aspx?art=8958&sec=1275)

*Ako želite ugovoriti uslugu ili kupiti veći broj paketa:* *prodaja@fina.hr* *Ako trebate korisničku podršku: 0800 0080*

1. Serija podataka u tablici za sve godine prikazana je iz godišnjeg financijskog izvještaja iz kolone tekuće godine. [↑](#footnote-ref-1)
2. Serija podataka u tablici za sve godine prikazana je iz godišnjeg financijskog izvještaja iz kolone tekuće godine. [↑](#footnote-ref-2)
3. HEP ELEKTRA d.o.o. osnovana je 31. listopada 2016. godine. Izvor: Sudski registar, preuzeto 25. veljače 2021. godine. [↑](#footnote-ref-3)
4. Društvo je 21. siječnja 2019. g. promijenilo naziv iz GEN-I ZAGREB d.o.o. u GEN-I Hrvatska d.o.o. Izvor: Sudski registar, preuzeto 25. veljače 2021. godine. [↑](#footnote-ref-4)
5. RWE ENERGIJA d.o.o. osnovana je 8. kolovoza 2011. g., a 24. prosinca 2019. g. promijenjen je naziv u E.ON Energija d.o.o. Izvor: Sudski registar, preuzeto 25. veljače 2021. godine. [↑](#footnote-ref-5)
6. VENTUM GRADNJA d.o.o. osnovana je 18. rujna 2009. godine. Izvor: Sudski registar, preuzeto 25. veljače 2021. godine. [↑](#footnote-ref-6)
7. PROENERGY d.o.o. osnovan je 29. travnja 2010. godine. Izvor: Sudski registar, preuzeto 25. veljače 2021. godine. [↑](#footnote-ref-7)
8. ENERGIA NATURALIS d.o.o. osnovan je 26. veljače 2010. godine. Izvor: Sudski registar, preuzeto 25. veljače 2021. godine. [↑](#footnote-ref-8)
9. KERMAS ENERGIJA d.o.o. osnovana je 16. ožujka 2012. godine. Izvor: Sudski registar, preuzeto 25. veljače 2021. godine. [↑](#footnote-ref-9)
10. ENERGIJA GRADEC d.o.o. osnovana je 15. travnja 2011. godine. Izvor: Sudski registar, preuzeto 25. veljače 2021. godine. [↑](#footnote-ref-10)
11. GEOEN d.o.o. je kao neaktivno društvo za 2008. godinu podnijelo izjavu o neaktivnosti. Izvor: FINA, RGFI. [↑](#footnote-ref-11)
12. EKO d.o.o. nije na rang listi za 2008. godinu jer je glavna djelatnost društva bila M 72.19 - Ostalo istraživanje i eksperimentalni razvoj u prirodnim, tehničkim i tehnološkim znanostima (2008.-2010.), a od 2011. godine, D 35.11 - Proizvodnja električne energije. [↑](#footnote-ref-12)